31998D0596
L 286/56
JURNALUL OFÍCIAL AL UNIUNII EUROPENE
DECIZIA COMISIEI
din 14 octombrie 1998
de modificare a Deciziei 97/602/CE a Consiliului în ceea ce privește lista menționată la articolul 3 alineatul (1) al doilea paragraf din Regulamentul (CEE) nr. 3254/91 și la articolul 1 alineatul (1) litera (a) din Regulamentul (CE) nr. 35/97 al Comisiei
[notificată cu numărul C(1998) 3064]
(98/596/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3254/91 al Consiliului din 4 noiembrie 1991 de interzicere a utilizării capcanei cu pedală în Comunitate și de interzicere a introducerii în Comunitate a blănurilor și a produselor prelucrate de la anumite specii de animale sălbatice originare din țări care le capturează folosind capcana cu pedală sau alte metode care contravin standardelor internaționale de vânătoare cu capcane cu suferință minimă (1), în special articolul 3 alineatul (1) al doilea paragraf,
întrucât Regulamentul (CE) nr. 35/97 al Comisiei din 10 ianuarie 1997 de stabilire a dispozițiilor cu privire la autorizarea pieilor și a bunurilor care intră sub incidența Regulamentului (CEE) nr. 3254/91 (2) al Consiliului, în special articolul 1 alineatul (1) litera (a), se aplică numai în cazul importurilor de piei de animale care nu au fost născute și crescute în captivitate, provenind din țările care figurează în lista menționată la articolul 3 alineatul (1) al doilea paragraf din Regulamentul (CEE) nr. 3254/91;
întrucât lista stabilită de Decizia 97/602/CE (3) a Consiliului, astfel cum a fost modificată prin Decizia 98/188/CE (4) a Comisiei, nu poate avea decât un caracter provizoriu; întrucât respectiva listă trebuie modificată imediat în funcție de evoluția situației, pentru a nu pune piedici comerțului cu blănuri și produse din blană, în special în împrejurările aflate sub incidența articolului 3 alineatul (1) din Regulamentul (CEE) nr. 3245/91;
întrucât Comisia a fost informată de Republica Croația că utilizarea capcanelor cu pedală a fost interzisă în această țară;
întrucât, cu efect de la 1 iunie 1997, Regulamentul nr. 338/97 al Consiliului din 9 decembrie 1996 privind protecția speciilor de faună și floră sălbatică prin reglementarea comerțului în acest domeniu (5) a abrogat și înlocuit Regulamentul (CEE) nr. 3626/82 al Consiliului (6); întrucât, în consecință, comitetul prevăzut la articolul 19 din Regulamentul (CEE) nr. 3626/82 a fost înlocuit cu comitetul prevăzut la articolul 18 din Regulamentul (CE) nr. 338/97;
întrucât măsurile prevăzute de prezenta decizie sunt în conformitate cu avizul comitetului constituit în temeiul articolului 5 din Regulamentul (CEE) nr. 3254/91,
ADOPTĂ PREZENTA DECIZIE:
Articolul 1
Anexa la Decizia 97/602/CE a Consiliului se înlocuiește cu anexa la prezenta decizie.
Articolul 2
Prezenta decizie intră în vigoare în a douăzecea zi de la publicarea în Jurnalul Oficial al Comunităților Europene.
Articolul 3
Prezenta decizie se adresează statelor membre.
Adoptată la Bruxelles, 14 octombrie 1998.